| "Who’s Gonna Ride Your Wild Horses"U2 |
| --- |
| Singlen "Who’s Gonna Ride Your Wild Horses" kansikuva |
| Singlen tiedot |
|  Albumilta | *Achtung Baby* |
|  B-puoli | "Paint It Black""Fortunate Son" |
|  Äänitetty  | 1990–1991
Äänitysstudiot* Hansa Ton Studios (Berliini, Saksa)
* STS (Dublin, Irlanti)
* Windmill Lane (Dublin)
 |
|  Julkaistu | 23. marraskuuta 1992 |
|  Formaatti | CD, LP, C-kasetti |
|  Tekijä(t) | U2 (säv.)Bono (san.) |
|  Tuottaja(t) | Steve Lillywhite, Daniel Lanois ja Brian Eno |
|  Tyylilaji | rock |
|  Kesto | 05.16 |
|  Levy-yhtiö | Island Records |
| U2:n muut singlet |
| "Even Better Than the Real Thing"1992 | "Who’s Gonna Ride Your Wild Horses"1992 | "Numb"1993 |

**"Who’s Gonna Ride Your Wild Horses"** on irlantilaisen rock-yhtye U2:n kappale. Se on viides raita yhtyeen vuoden 1991 studioalbumilla *Achtung Baby*, ja se julkaistiin albumin viidentenä ja viimeisenä singlenä 23. marraskuuta 1992. Kappaleen säveltäjiksi on U2:n muiden kappaleiden tavoin merkitty yhtyeen kaikki neljä jäsentä, ja sen on sanoittanut yhtyeen laulaja Bono.

Singlen b-puolina julkaistiin kaksi cover-kappaletta: The Rolling Stonesin alkuperäislevytys "Paint It Black" ja Creedence Clearwater Revivalin "Fortunate Son". Britanniassa, Ranskassa ja Australiassa julkaistu painos sisältää myös Bonon elokuvaan *Kuherruskuukausi Vegasissa* levyttämän version kappaleesta "Can't Help Falling in Love" ja U2:n kappaleen "Salomé".

Garbage-yhtye levytti kappaleesta oman versionsa vuonna 2011 tribuuttialbumille *AHK-toong BAY-bi Covered*, jolle eri yhtyeet ja artistit levyttivät omia versioitaan *Achtung Babyn* kappaleista. Muita kappaleen levyttäneitä yhtyeitä ja artisteja ovat olleet muun muassa Apoptygma Berzerk, ThouShaltNot, Picturehouse, Tom Baxter ja Royal Philharmonic Orchestra.

Säveltäminen ja levyttäminen
----------------------------

Tuottaja Steve Lillywhite.
Laulaja Bono kirjoitti kappaleen sanoituksen valmiiksi kiireellä. Alun perin kappale oli tyyliltään rakkauslaulu. Joidenkin lähteiden mukaan Bono olisi saanut innoituksen kappaleen sanoittamiseen kitaristi The Edgen albumin levyttämisen aikana kokemasta avioerosta, johon hän oli myös viitannut esimerkiksi kappaleen "So Cruel" sanoituksessa. *Achtung Babyn* muiden kappaleiden tavoin myös "Who’s Gonna Ride Your Wild Horses" sisältää mielikuvia alistumisesta, sillä kappaleen kertojana toimiva henkilö alistuu anelemaan rakkauden osoitusta sanoituksen toiselta osapuolelta. Kokonaisuutena kappaleen sanoitus kertoo seksuaalisesta mustasukkaisuudesta, jota kuvataan parisuhderiidan psykologisin keinoin. Kappaleen viimeisen säkeistön säkeissä "Who’s gonna taste your saltwater kisses? / Who’s gonna take the place of me?" puolestaan viitataan suuseksiin.

> »Minulle on kyllä mainittu, että levyllä on monta mainintaa oraaliseksistä. Se on erittäin tasa-arvoinen asento. En kuitenkaan ollut ajatellut mainintojen kasaantumista. Ehkä siinä on jotain kaikille.»   
> (Bono)
> 
> 

  

"Who’s Gonna Ride Your Wild Horses" sai alkunsa demona, jonka yhtye levytti Dublinissa STS-studiolla. Kappaleen levyttäminen osoittautui yhtyeelle hyvin työlääksi tehtäväksi. U2:n aloittaessa *Achtung Babyn* levyttämisen Berliinissä Hansa Ton Studiosilla kappaleesta muun muassa miksattiin lukuisia eri versioita eri tavoilla, ja yhtye sekä tuottajina työskennelleet Daniel Lanois ja Brian Eno keskustelivat eri versioiden hyvistä ja huonoista puolista kiivaasti. Yhtyeen mielestä yksikään Berliinissä levytetty versio ei kuitenkaan ollut alkuperäisen demoversion veroinen tuotos. Kun U2 siirtyi vuonna 1991 levyttämään *Achtung Babya* Dubliniin Windmill Lane -studioon, yhtye kutsui kolme ensimmäistä studioalbumiaan tuottaneen Steve Lillywhiten miksaamaan oman versionsa kappaleesta. Lillywhiten miksaama versio päätyi albumille, ja tämän johdosta kappaleen tuottajiksi on albumin tekijälistauksessa mainittu Lillywhite, Lanois ja Eno.

> »Steve miksasi sen ja halusi siihen soonista voimaa. Se alkoi Scott Walkerin tyylillä, mutta meistä se oli liian runsas. Danielin mielestä todennäköisesti valitsemamme tyyli oli liian tavallinen.»   
> (Bono)
> 
>

Konserteissa
------------

Laulaja Bono kappaleen musiikkivideolla.
"Who’s Gonna Ride Your Wild Horses" sai ensiesityksensä Zoo TV Tour -kiertueen ensimmäisessä konsertissa 29. helmikuuta 1992, jolloin U2 esiintyi Floridan Lakelandissa. Yhtye esitti kappaletta sen alkuperäisessä muodossa kiertueen kahden ensimmäisen osion ja kolmannen osion ensimmäisen konsertin ajan, mutta sen jälkeen kappale putosi vähitellen settilistasta. Toisinaan yhtye esitti kappaleesta lyhyemmän, akustisen version. 

Zoo TV Tour -kiertueen jälkeen U2 on soittanut kappaletta vuoden 2001 Elevation Tour -kiertueellaan osana "Bad" -kappaletta, jolloin Bono lauloi muutaman kappaleen säkeen "Badin" musiikin päälle. Vuosien 2005–2006 Vertigo Tour -kiertueen konserteissa U2 soitti kappaletta sekä akustisesti mukaillen kappaleen singleversiota, että alkuperäisen albumiversion tyylillä. Kaiken kaikkiaan "Who’s Gonna Ride Your Wild Horsesia" on esitetty U2:n konserteissa 95 kertaa, joista 82 kertaa täysimittaisesti ja 13 kertaa lyhyempänä pätkänä. Vuoden 2018 Experience + Innocence Tour -kiertueellaan U2 on soittanut kappaleen kahdesti.

"Who’s Gonna Ride Your Wild Horsesin" vähäinen esiintyminen yhtyeen konserteissa on johtunut siitä, että kappaletta on yhtyeen mukaan hankala esittää konserteissa. Basisti Adam Clayton on todennut kappaleesta: 

> »Se on loistava balladi, jossa on melodiaa ja tunnetta. En usko, että onnistuimme vangitsemaan sitä tunnelmaa uudelleen, ja emme ole oikeastaan koskaan pystyneet soittamaan kappaletta livenä.»   
> (Adam Clayton)
> 
>

Singlen kappalelista
--------------------

| 7" vinyylilevy |
| --- |
| Nro | Nimi | Kesto |  |
| 1. | Who’s Gonna Ride Your Wild Horses (Temple Bar Edit) | 3.54 |
| 2. | Paint It Black (The Rolling Stones -cover) | 3.22 |

| C-kasetti |
| --- |
| Nro | Nimi | Kesto |  |
| 1. | Who’s Gonna Ride Your Wild Horses (Temple Bar Edit) | 3.54 |
| 2. | Paint It Black (The Rolling Stones -cover) | 3.22 |
| 3. | Fortunate Son (Creedence Clearwater Revival -cover) | 2.39 |

| 12" vinyylilevy ja CD-levy |
| --- |
| Nro | Nimi | Kesto |  |
| 1. | Who’s Gonna Ride Your Wild Horses (Temple Bar Edit) | 3.54 |
| 2. | Paint It Black (The Rolling Stones -cover) | 3.22 |
| 3. | Fortunate Son (Creedence Clearwater Revival -cover) | 2.39 |
| 4. | Who’s Gonna Ride Your Wild Horses (Temple Bar Remix) | 4.49 |

| CD-levy (Britannia, Ranska ja Australia) |
| --- |
| Nro | Nimi | Kesto |  |
| 1. | Who’s Gonna Ride Your Wild Horses (Temple Bar Edit) | 3.54 |
| 2. | Paint It Black | 3.22 |
| 3. | Salomé (Zooromancer Remix) | 8.02 |
| 4. | Can’t Help Falling in Love (Elvis Presley -cover, Triple Peaks Remix) | 4.34 |

Listasijoitukset
----------------

| Lista (1992) | Korkein sijoitus |
| --- | --- |
| Australia (ARIA Charts) | 9 |
| Itävalta (Ö3 Austria Top 40) | 20 |
| Belgia (Ultratop 50 Flanders) | 32 |
| Kanada (Canada Top Singles RPM) | 5 |
| Suomi (Suomen virallinen lista) | 8 |
| Saksa (GfK Entertainment Charts) | 48 |
| Ireland (IRMA) | 4 |
| Alankomaat (Single Top 100) | 14 |
| Uusi-Seelanti (Recorded Music NZ) | 13 |
| Norja (VG-lista) | 10 |
| Ruotsi (Sverigetopplistan) | 19 |
| Sveitsi (Schweizer Hitparade) | 5 |
| Yhdistynyt kuningaskunta (UK Singles) | 14 |
| Yhdysvallat (Billboard Hot 100) | 35 |
| Yhdysvallat (Mainstream Rock Tracks) | 2 |
| Yhdysvallat (Modern Rock Tracks) | 7 |
| Yhdysvallat (Top 40 Mainstream) | 28 |

Lähteet
-------

### Kirjallisuutta

* Stokes, Niall: *Inside U2 – tarinat laulujen takana*. Readme.fi, 2009. ISBN 978-952-220-182-9.
* Nyman, Jake: *Suomi soi 4: Suuri suomalainen listakirja*. Tammi, 2005. ISBN 951-31-2503-3.
* McCormick, Neil: *U2 by U2*. HarperCollins Publishers, 2006. ISBN 0-00-719668-7. (englanniksi)
* McGee, Matt: *U2: A Diary*. Omnibus Press, 2008. ISBN 978-1-84772-108-2. (englanniksi)

### Viitteet

1. 1 2  U2 Discography – "Who’s Gonna Ride Your Wild Horses" *u2.com*. U2:n verkkosivusto. Viitattu 7.2.2017. (englanniksi)
2. 1 2  *Achtung Baby* -albumin kansivihko. Island Records, U2. 1991.
3. 1 2 3 4 5  "Who’s Gonna Ride Your Wild Horses" by U2 – Songfacts *songfacts.com*. Songfacts. Viitattu 7.2.2017. (englanniksi)
4. ↑  McGee (2008), s. 150
5. 1 2 3 4 5 6 7 8 9  Stokes (2009), s. 101
6. ↑  Stokes (2009), s. 101
7. ↑  Fricke, David: U2 Finds What It’s Looking For  1.10.1992. Rolling Stone.  Arkistoitu 20.4.2009. Viitattu 7.2.2017. (englanniksi)
8. ↑  Stokes (2009), s. 98
9. ↑  Stokes (2009), s. 100
10. ↑  McCormick (2006), s. 216
11. 1 2  McCormick (2006), s. 228
12. 1 2  U2 Discography – Lyrics – "Who’s Gonna Ride Your Wild Horses" *u2.com*. U2:n verkkosivusto. Viitattu 7.2.2017. (englanniksi)
13. 1 2 3  U2 Song – "Who’s Gonna Ride Your Wild Horses" *atu2.com*. @U2. Viitattu 7.2.2017. (englanniksi)[vanhentunut linkki]
14. ↑  Australian Charts – U2 – "Who’s Gonna Ride Your Wild Horses" *australian-charts.com*. Australian Charts. Viitattu 8.2.2017. (englanniksi)
15. ↑  Austrian Charts – U2 – "Who’s Gonna Ride Your Wild Horses" *austriancharts.at*. Austrian Charts. Viitattu 8.2.2017. (saksaksi)
16. ↑  Ultratop.be – U2 – "Who’s Gonna Ride Your Wild Horses" *ultratop.be*. Ultratop. Viitattu 8.2.2017. (hollanniksi)
17. ↑  Search Results: Who's Gonna Ride Your Wild Horses *collectionscanada.gc.ca*.  26.12.1992. RPM. Viitattu 8.2.2017. (englanniksi)
18. ↑  Nyman (2005)
19. ↑  Irish Singles Chart *irishcharts.ie*. The Irish Charts. Viitattu 8.2.2017. (englanniksi) Huomautus: Hakusana U2 täytyy etsiä sivustolta erikseen.
20. ↑  Dutch Charts – U2 – "Who’s Gonna Ride Your Wild Horses" *dutchcharts.nl*. Dutch Charts. Viitattu 8.2.2017. (hollanniksi)
21. ↑  New Zealand Charts – U2 – "Who’s Gonna Ride Your Wild Horses" *charts.org.nz*. New Zealand Charts. Viitattu 8.2.2017. (englanniksi)
22. ↑  Norwegian Charts – U2 – "Who’s Gonna Ride Your Wild Horses" *norwegiancharts.com*. Norwegian Charts. Viitattu 8.2.2017. (englanniksi)
23. ↑  Swedish Charts – U2 – "Who’s Gonna Ride Your Wild Horses" *swedishcharts.com*. Swedish Charts. Viitattu 8.2.2017. (englanniksi)
24. ↑  Swiss Charts – U2 – "Who’s Gonna Ride Your Wild Horses" *swisscharts.com*. Swiss Charts. Viitattu 8.2.2017. (englanniksi)
25. ↑  EveryHit.com search results: U2 *everyhit.com*. EveryHit. Viitattu 8.2.2017. (englanniksi) Huomautus: Hakusana U2 täytyy etsiä sivustolta erikseen.
26. 1 2 3 4  [Who’s Gonna Ride Your Wild Horses AllMusicissa (englanniksi) U2: Charts & Awards: Billboard Singles] *allmusic.com*. Allmusic. Viitattu 8.2.2017. (englanniksi)